กรมควบคุมโรค เตรียมความพร้อมโรงพยาบาลสนาม ในสถาบันบำราศนราดูร รองรับผู้ป่วยไม่มีอาการหรือมีอาการน้อย ได้ 60 เตียง
นายแพทย์โอภาส การย์กวินพงศ์ อธิบดีกรมควบคุมโรค พร้อมด้วยนายแพทย์อภิชาต วชิรพันธ์ รองอธิบดีกรมควบคุมโรค และคณะผู้บริหารกรมควบคุมโรค เดินทางไปตรวจเยี่ยมการเตรียมความพร้อมของโรงพยาบาลสนาม ที่สถาบันบำราศนราดูร กรมควบคุมโรค ซึ่งมีทั้งหมด 60 เตียง ใช้สำหรับการดูแลรักษาผู้ติดเชื้อโควิด-19 ที่ไม่มีอาการหรือมีอาการน้อย โดยมีทีมแพทย์ พยาบาล และเจ้าหน้าที่ประจำ ควยดูแล หากผู้ป่วยมีอาการรุนแรงจะส่งเข้ารับการรักษาในโรงพยาบาลต่อไป โอกาสนี้อธิบดีกรมควบคุมโรคและคณะยังเยี่ยมให้กำลังใจทีมแพทย์ พยาบาล และเจ้าหน้าที่ของสถาบันบำราศนราดูร และสถาบันราชประชาสมาสัย ที่โดยเสียสละเวลามาปฏิบัติงานอย่างต่อเนื่องโดยไม่มีวันหยุด มาร่วมดำเนินงานให้บริการตรวจคัดกรองและดูแลรักษาผู้ป่วยโรคโควิด 19 ด้วยความเข้มแข็งมาอย่างต่อเนื่องตั้งแต่เริ่มมีการระบาดจนถึงปัจจุบัน